Amb 9,3 ha d'extensió, l'anomenada Hilltop Urban Farm de Pittsburgh (Pennsilvània) proveirà la zona de producte fresc de circuit curt, i a més albergarà algunes actuacions d'habitatge assequible.
Clair Village era un antic nucli d'habitatge social enfilat dalt d'un turó sobre el riu Monongahela, al sud de la ciutat de Pittsburgh.
El barri va sucumbir a l'aïllament urbà, a la delinqüència i al progressiu despoblament, i l'any 2010 va ser definitivament abandonat i enderrocat.
Però sembla que la zona renaixerà aviat: l'espai que ocupava St.
Clair Village acollirà en breu la que, en data d'avui, serà la granja urbana més gran dels Estats Units.
Clair, on hi havia el barri de St.
Clair Village, i altres veïnats, dalt d'un turó al sud de Pittsburgh
Des que els darrers residents abandonaren St.
Clair Village, i a l'empara de la Hilltop Alliance (que aglutina organitzacions sense afany de lucre d'onze barris del sud de Pittsburgh), han anat tenint lloc activitats de planificació, estudis de viabilitat i campanyes d'implicació ciutadana que ara estan en vies de materialitzar-se en la Hilltop Urban Farm, els treballs preparatoris dels sòls de la qual ja s'han dut a terme amb la intenció que s'hi pugui començar a conrear l'estiu de 2018.
En gran mesura, l'activitat que es proposa per a la zona serà possible gràcies a l'adopció per part del Govern municipal, l'any 2015, d'una de les zonificacions urbanístiques més generoses envers les activitats agrícoles i de petita ramaderia que hom pugui trobar als Estats Units.
El projecte vol convertir una zona de 43,3 ha en un barri agrícola, incloent-hi 9,3 ha de granja, horts de fruiters, hivernacles, estanys d'absorció d'aigües pluvials, jardins comunitaris, infraestructures de compostatge, centres educatius per al jovent, un mercat de productors i un estable amb vocació d'espai polivalent (que ocuparà uns 460 m 2 ).
També es preveu la implantació d'un programa de desenvolupament professional i emprenedoria, dirigit per la Universitat Estatal de Pennsilvània, per a persones interessades a fer de l'activitat agrícola llur mitjà de vida, Tot el conjunt, cal assenyalar, s'ubicarà en un entorn d'espais verds oberts, lliures de tota intervenció urbanística o edificatòria.
A més, és voluntat dels impulsors del projecte reservar 5,6 ha suplementàries per a habitatge (per bé que actualment aquests terrenys pertanyen encara al Departament d'Habitatge i Desenvolupament Urbà dels Estats Units, amb l'autoritat local de l'habitatge com a entitat gestora, cosa que fa pensar que la solució de qüestions referents a la propietat i a la gestió del terreny serà complexa i, en tot cas, multilateral).
Es tractaria de cent vint habitatges adossats, d'alta eficiència energètica i connectats amb les terres agrícoles per camins de vianants.
Esbós d'activitats a Hilltop Urban Farm; remeteu-vos al PDF adjunt per al detall de les activitats, equipaments i infraestructures previstes
La Hilltop Urban Farm s'anirà construint i implantant en diverses fases durant uns quants anys, i s'espera que el cost total de la intervenció s'aproximi als deu milions de dòlars.
El finançament inicial ha estat proporcionat per la PNC Foundation (de la financera PNC) i les fundacions de caràcter filantròpic Hillman i Heinz Endowments.
Totes tres institucions, assenyalarem, tenen la seu a la mateixa ciutat de Pittsburgh.
Projectes territorials i ambientals, Comportament social vinculat al territori i al medi ambient, Dimensió social de la sostenibilitat, Reurbanització, Sostenibilitat, Ecoetiquetatge i distintius de qualitat ambiental, Mitigació